CELEX: E2014J0015
Language: hr
Date: 2015-01-28 00:00:00
Title: Presuda Suda od 28. siječnja 2015. u predmetu E-15/14 – Nadzorno tijelo EFTA-e protiv Islanda (Propust ugovorne stranke da ispuni svoje obveze – Neprovedba – Uredba (EU) br. 1007/2011 o nazivima tekstilnih vlakana i povezanom označivanju i obilježavanju sirovinskog sastava tekstilnih proizvoda – Delegirana uredba Komisije (EU) br. 286/2012)

18.6.2015   
            
            
               HR
            
            
               Službeni list Europske unije
            
            
               C 201/9
            
         PRESUDA SUDA
   od 28. siječnja 2015.
   u predmetu E-15/14
   Nadzorno tijelo EFTA-e protiv Islanda
   (Propust ugovorne stranke da ispuni svoje obveze – Neprovedba – Uredba (EU) br. 1007/2011 o nazivima tekstilnih vlakana i povezanom označivanju i obilježavanju sirovinskog sastava tekstilnih proizvoda – Delegirana uredba Komisije (EU) br. 286/2012)
   (2015/C 201/09)
   U predmetu E-15/14, Nadzorno tijelo EFTA-e protiv Islanda – ZAHTJEV za izjavu da Island nije ispunio svoje obveze iz članka 7. Sporazuma o EGP-u zbog toga što nije u predviđenom roku donio mjere potrebne kako bi učinio dijelom svojeg unutarnjeg pravnog poretka akt iz točke 4.d Poglavlja XI. Priloga II. tom Sporazumu (Uredba (EU) br. 1007/2011 Europskog parlamenta i Vijeća od 27. rujna 2011. o nazivima tekstilnih vlakana i povezanom označivanju i obilježavanju sirovinskog sastava tekstilnih proizvoda i o stavljanju izvan snage Direktive Vijeća 73/44/EEZ te direktiva 96/73/EZ i 2008/121/EZ Europskog parlamenta i Vijeća, kako je izmijenjena Delegiranom uredbom Komisije (EU) br. 286/2012 od 27. siječnja 2012. o izmjeni, radi uključivanja naziva novih tekstilnih vlakna, Priloga I., i, za potrebe njihove prilagodbe tehničkom napretku, Priloga VIII. i IX. Uredbi (EU) br. 1007/2011 Europskog parlamenta i Vijeća o nazivima tekstilnih vlakana i povezanom označivanju i obilježavanju sirovinskog sastava tekstilnih proizvoda), kako je prilagođen Sporazumu o EGP-u njegovim Protokolom 1., Sud, u sastavu Carl Baudenbacher, predsjednik i sudac-izvjestitelj, Per Christiansen i Páll Hreinsson, suci, presudio je 28. siječnja 2015. kao u izreci:
   Sud:
   
               1.
            
            
               Izjavljuje da Island nije ispunio svoje obveze iz članka 7. Sporazuma o EGP-u zbog toga što nije u predviđenom roku donio mjere potrebne kako bi učinio dijelom svojeg unutarnjeg pravnog poretka akt iz točke 4.d Poglavlja XI. Priloga II. tom Sporazumu (Uredba (EU) br. 1007/2011 Europskog parlamenta i Vijeća od 27. rujna 2011. o nazivima tekstilnih vlakana i povezanom označivanju i obilježavanju sirovinskog sastava tekstilnih proizvoda i o stavljanju izvan snage Direktive Vijeća 73/44/EEZ te direktiva 96/73/EZ i 2008/121/EZ Europskog parlamenta i Vijeća, kako je izmijenjena Delegiranom uredbom Komisije (EU) br. 286/2012 od 27. siječnja 2012. o izmjeni, radi uključivanja naziva novih tekstilnih vlakna, Priloga I., i, za potrebe njihove prilagodbe tehničkom napretku, Priloga VIII. i IX. Uredbi (EU) br. 1007/2011 Europskog parlamenta i Vijeća o nazivima tekstilnih vlakana i povezanom označivanju i obilježavanju sirovinskog sastava tekstilnih proizvoda), prilagođen Sporazumu o EGP-u njegovim Protokolom 1.
            
         
               2.
            
            
               Nalaže Islandu plaćanje troškova postupka.